البداية مع التفتيش الست:ليش صدريتج موديلها جنه فستان عرس ؟ ....... ست هذا ستايلي ..
ليش حاطة عدسات زرك ؟سسست هية عيوني هيجي.. امي اوروبية .
اي خير ان شاءالله
ليش كل هذا الكحل ؟ ست عيوني مكحلة من الله.. هاي منينلج؟(ههههه)ههه
ليش امصبغة اظافيرج ؟ ست هاي حنة متنمسح مو مناكير . : خلي يولن
ليش ماترددين تحية العلم ؟ست بلاعيمي تعورني ............. ههههه ومن الجهة الثانية صوتها ويا سوالفها واصل لآخر صف
ليش تسولفين بدل ما تستفيدي من الإرشادات ؟ ست مو بي اني كل الصف ..بعدين الإرشادات مكررة هي وفقرة هل تعلم السخيفة
ليش كل هذا المكياج ؟ست البارحة جان عرس ابن عمي للفجر .ومالحكت امسحه ....!!((خطية قهرتني))
نشوف سوالف الدلوعات :
-ألبارحة رحت عرس جيراننا لبست فستاني الجديد الكشخة التركواز والاكسسوارات اللي هستوني مشتريتهم من عمان من كليرز و سابو فرساتشي اللي اشترالي إياه أخوية من لندن (هسة يجي..ديجيب صمون) وكل الناس تباوع بس عليةعبالك اني العروسة .(لالا مستحيل)
-تدرين ويامن سولفت ألبارحة ع الجات؟واحد لبناني وحاط صورته يمة يخبببببل ...اشكر و عيون خضرا جنة براد بت؟؟؟؟(يمكن براد بت عيونة زركة؟).
(حلوة هاي مال لبناني لميهن لتخليهن مطشرات)
و نخلص بالبنات اللي اختصاصهم الحش :
شفت سعاد البارحة فاتحة شعرها جنه سيم مواعين عزة.
-لالا لج شفتي هاي شسمها منى اللي على اساس عايشة في ماليزيا اليوم جاية بلوز صوف والحراره 40 درجة صدك دماغ . (شرحوها للبنية)
-ولا مجموعة فراشات الشعبة "هذولة اللي يلمون الدفاتر و يسجلون الغيابات يمسحون الصبورة " نظيفات الله يسلمهم (بلكت المدرسة عدها ولد وتزوجها لابنهة)
وهاي هية
ترة تعبت
تحياتي